CELEX: 32010L0004
Language: bg
Date: 2010-02-08 00:00:00
Title: Директива 2010/4/ЕС на Комисията от 8 февруари 2010 година за изменение с цел привеждане в съответствие с техническия напредък на приложение III към Директива 76/768/ЕИО на Съвета относно козметичните продукти (Текст от значение за ЕИП)

9.2.2010   
            
            
               BG
            
            
               Официален вестник на Европейския съюз
            
            
               L 36/21
            
         ДИРЕКТИВА 2010/4/ЕС НА КОМИСИЯТА
   от 8 февруари 2010 година
   за изменение с цел привеждане в съответствие с техническия напредък на приложение III към Директива 76/768/ЕИО на Съвета относно козметичните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултации с Научния комитет по безопасност на потребителите,
   като има предвид, че:
   
               (1)
            
            
               Понастоящем са налице две неоксидиращи вещества за боядисване на коса, чието използване в козметични продукти временно се допуска до 31 декември 2010 г. съгласно ограниченията и условията, определени в част 2 от приложение III към Директива 76/768/ЕИО.
            
         
               (2)
            
            
               Научният комитет по безопасност на потребителите (по-долу „НКБП“) даде окончателните си становища относно безопасността на двете неоксидиращи вещества за боядисване на коса, а именно HC Orange № 2 и 2-hydroxyethylamino-5-nitroanisole, включени под референтни номера 26 и 29 в списъка в част 2 от приложение III. НКБП препоръча максимална разрешена концентрация в готовия козметичен продукт от 1,0 % за HC Orange № 2 и 0,2 % за 2-hydroxyethylamino-5-nitroanisole. Следователно HC Orange № 2 и 2-hydroxyethylamino-5-nitroanisole могат окончателно да бъдат включени в част 1 от приложение III.
            
         
               (3)
            
            
               Поради това Директива 76/768/ЕИО следва да бъде съответно изменена.
            
         
               (4)
            
            
               С оглед на плавния преход в търговията с продукти, съдържащи HC Orange № 2, които не отговарят на изискванията за етикетиране, установени с настоящата директива, е необходимо да се предвидят целесъобразни преходни периоди.
            
         
               (5)
            
            
               Мерките, предвидени в настоящата директива, са в съответствие със становището на Постоянния комитет по козметичните продукти,
            
         ПРИЕ НАСТОЯЩАТА ДИРЕКТИВА:
   Член 1
   Изменение на Директива 76/768/ЕИО
   Приложение III към Директива 76/768/ЕИО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 1 септември 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Държавите-членки прилагат разпоредбите, установени в приложението към настоящата директива, с изключение на задълженията относно етикетирането, установени в колона „е“ от вписване 208, считано от 1 декември 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, уредена с настоящата директива.
   Член 3
   Преходни разпоредби
   Държавите-членки вземат всички необходими мерки, за да гарантират, че след 1 ноември 2011 г. производителите в Съюза или вносителите, установени в Съюза, не пускат на пазара на Общността козметични продукти, които не отговарят на задълженията относно етикетирането, установени в колона „е“ от вписване 208 в част 1 от приложение III към Директива 76/768/ЕИО, изменена с настоящата директива.
   Държавите-членки вземат всички необходими мерки, за да гарантират, че от 1 ноември 2012 г. в Съюза не се продават или предоставят на крайния потребител козметични продукти, които не отговарят на задълженията относно етикетирането, установени в колона „е“ от вписване 208 в част 1 от приложение III към Директива 76/768/ЕИО, изменена с настоящата директива.
   Член 4
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати
   Адресати на настоящата директива са държавите-членки.
   
      Съставено в Брюксел на 8 февруари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 262, 27.9.1976 г., стр. 169.
   
      ПРИЛОЖЕНИЕ
      Приложение III към Директива 76/768/ЕИО се изменя, както следва:
      
                  1.
               
               
                  в част 1 се добавят следните вписвания:
                  
                              Референтен номер
                           
                           
                              Вещество
                           
                           
                              Ограничения
                           
                           
                              Условия за употреба и предупреждения, които трябва да бъдат отпечатани на етикета
                           
                        
                              Област на приложение и/или употреба
                           
                           
                              Максимална позволена концентрация в готовия козметичен продукт
                           
                           
                              Други ограничения и изисквания
                           
                        
                              а
                           
                           
                              б
                           
                           
                              в
                           
                           
                              г
                           
                           
                              д
                           
                           
                              е
                           
                        
                              „208
                           
                           
                              1-(бета-аминоетил)амино-4-(бета-хидроксиетил)окси-2-нитробензен и неговите соли
                              HC Orange № 2
                              CAS № 85765-48-6
                              EINECS 416-410-1
                           
                           
                              Вещество за боядисване на коса в продукти за боядисване на коса без окислител
                           
                           
                              1,0 %
                           
                           
                              
                                          —
                                       
                                       
                                          Да не се използва с нитрозиращи системи.
                                       
                                    
                                          —
                                       
                                       
                                          Максимално съдържание на нитрозамин: 50 μg/kg
                                       
                                    
                                          —
                                       
                                       
                                          Да се съхранява в контейнери, които не съдържат нитрити
                                       
                                    
                           
                              
                                 
                              Багрилата за коса могат да предизвикат тежки алергични реакции.
                              Прочетете и следвайте указанията.
                              Продуктът не е предназначен за употреба от лица на възраст под 16 години.
                              Временните татуировки с „черна къна“ могат да повишат риска от алергия.
                              Не боядисвайте косата си, ако:
                              
                                          —
                                       
                                       
                                          имате обрив на лицето или скалпът ви е чувствителен, възпален или наранен;
                                       
                                    
                                          —
                                       
                                       
                                          вече сте получавали някаква реакция след боядисване на косата;
                                       
                                    
                                          —
                                       
                                       
                                          в миналото вече сте получавали реакция след временно татуиране с „черна къна“.“
                                       
                                    
                        
                              209
                           
                           
                              2-[(2-метокси-4-нитрофенил)амино]етанол и неговите соли
                              2-Hydroxyethylamino-5-nitroanisole
                              CAS № 66095-81-6
                              EINECS 266-138-0
                           
                           
                              Вещество за боядисване на коса в продукти за боядисване на коса без окислител
                           
                           
                              0,2 %
                           
                           
                              
                                          —
                                       
                                       
                                          Да не се използва с нитрозиращи системи.
                                       
                                    
                                          —
                                       
                                       
                                          Максимално съдържание на нитрозамин: 50 μg/kg
                                       
                                    
                                          —
                                       
                                       
                                          Да се съхранява в контейнери, които не съдържат нитрити
                                       
                                    
                           
                               
                           
                        
            
                  2.
               
               
                  В част 2 вписванията с поредни номера 26 и 29 се заличават.